 Malima Mbijima alieleza kwamba mradi huo unatekelezwa kwa ushirikiano kati ya serikali ya Tanzania na Shirika la Maendeleo la Umoja wa Mataifa UNDP ukiwa na lengo la kuendeleza uhifadhi wa wanyamapori katika ukanda wa kusini mwa Tanzania unao jumuisha Pori la Akiba la Rungwa, Pori la Akiba Mpanga Kipengele, Hifadhi ya Taifa Ruaha na Kitulo, ili wanyamapori hao waweze kuchangia zaidi maendeleo ya jamii katika kizazi cha sasa na vijavyo kupitia utalii na fursa nyingine. 